একনজরে দেখে নেওয়া যাক মুখ্যমন্ত্রীর ‘জগন্নাথধাম’ কর্মসূচি

ওয়েব ডেস্ক: মুখ্যমন্ত্রী মমতা বন্দ্যোপাধ্যায়ের (Cm Mamata Banerjee) নেতৃত্বে দিঘায় দ্বারউদ্ঘাটন হতে চলেছে ‘জগন্নাথধাম’-এর। অক্ষয় তৃতীয়ার দিন দিঘার জগন্নাথ মন্দির উদ্বোধন হতে চলেছে। কিন্তু তার আগেই সাজো সাজো রব গোটা দিঘা জুড়ে। ইতিমধ্যেই মুখ্যমন্ত্রী মমতা বন্দ্যোপাধ্যায় পৌঁছে গিয়েছেন দিঘাতে। রাজ্যের মুখ্যমন্ত্রী মমতা বন্দ্যোপাধ্যায়ের উদ্যোগে এবং পশ্চিমবঙ্গ সরকারের সহযোগিতায় গড়ে উঠেছে দিঘায় জগন্নাথ মন্দির।

৩ দিনের সফরে মুখ্যমন্ত্রী দিঘায় গেছেন। ২৮, ২৯ এবং ৩০ এপ্রিল।

আরও পড়ুন: চন্দননগরের আলোয় সেজে উঠছে দিঘা

আজ অর্থাৎ ২৮ এপ্রিল, দিঘায় বিকেল থেকে হতে চলেছে সাংস্কৃতিক অনুষ্ঠান। সঙ্গে, ভজন,গান, এবং নৃত্যানুষ্ঠান। সন্ধ্যেবেলা মুখ্যমন্ত্রী মমতা বন্দ্যোপাধ্যায় শ্রীমন্দিরের প্রস্তুতি খতিয়ে দেখতে আসবেন।

২৯ এপ্রিল হতে চলেছে, সকাল থেকে দিঘার জগন্নাথ মন্দিরে যোগ্য ও স্তোত্র পাঠের অনুষ্ঠান রয়েছে। বিভিন্ন জায়গা থেকে আসা সাধু সন্ন্যাসী ও পণ্ডিতরা স্তত্র পাঠে অংশগ্রহণ করবেন।

৩০ এপ্রিল, অক্ষয় তৃতিয়ার দিন, সকাল ১১টায় মুখ্যমন্ত্রী মমতা বন্দ্যোপাধ্যায় শ্রী মন্দিরের পবিত্র দার উদ্ঘাটন করবেন। উপস্থিত থাকবেন রাজ্যের মন্ত্রী অরূপ বিশ্বাস,ইন্দ্রনীল সেন, পুলক রায্‌ স্নেহাশী চক্রবর্তী, চন্দ্রিমা ভট্টাচার্য। উপস্থিত থাকবেন মুখ্যসচিব থেকে শুরু করে একাধিক উচ্চপদস্থ কর্তা বৃন্দ। ইসকনের পুজারী থেকে শুরু করে সাধুরা উপস্থিত থাকবেন। সবার উপস্থিতিতে দিঘার জগন্নাথ মন্দিরের, জগন্নাথ দেব বলরাম ও সুভদ্রার প্রাণ প্রতিষ্ঠা হবে। চলবে পূজা অর্চনা ও স্তোত্র পাঠের অনুষ্ঠান…সারাদিনব্যাপী।

দেখুন অন্য খবর